**Ո Ր Ո Շ ՈՒ Մ**

**ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ**

17.06.2016թ. ք.Երևան

ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող արդարադատության ավագ լեյտենանտ Գ.Արզումանյանս, ուսումնասիրելով 12.01.2016թ. վերսկսված թիվ 00085628 կատարողական վարույթի նյութերը

**Պ Ա Ր Զ Ե Ց Ի**

ՀՀ Արագածոտնի մարզի ընդհանուր իրավասության դատարանի կողմից 07.12.2015թ. տրված թիվ ԱՐԱԴ 0119/02/12 կատարողական թերթի համաձայն պետք է «Արտույտների ագարակ» սահմանափակ պատասխանատվությամբ ընկերությունից հօգուտ «Հայբիզնեսբանկ» փակ բաժնետիրական ընկերության բռնագանձել ընդհանուր 162.592,16 ԱՄՆ դոլարին համարժեք ՀՀ դրամ, որից՝ 122.121,24 ԱՄՆ դոլարին համարժեք ՀՀ դրամը՝ վարկի մնացորդը, 36.633,59 ԱՄՆ դոլարին համարժեք ՀՀ դրամը` տոկոսագումարը, 1.946,91 ԱՄՆ դոլարին համարժեք ՀՀ դրամը` ժամկետանց գումարին հաշվարկված տոկոսը, 1.890,42 ԱՄՆ դոլարին համարժեք ՀՀ դրամը ժամկետանց տոկոսի տույժը:

«Արտույտների ագարակ» սահմանափակ պատասխանատվությամբ ընկերությունից հօգուտ «Հայբիզնեսբանկ» փակ բաժնետիրական ընկերության բռնագանձել 78.787,6 ԱՄՆ դոլարին համարժեք ՀՀ դրամ ժամկետանց վարկին հաշվեգրվող տոկոս` տարեկան 24 տոկոսադրույքով` սկսած 2015 թվականի փետրվարի 10-ից մինչև պարտավորության դադարման օրը:«Արտույտների ագարակ» սահմանափակ պատասխանատվությամբ ընկերությունից հօգուտ «Հայբիզնեսբանկ» փակ բաժնետիրական ընկերության հաշվեգրել և բռնագանձել տույժ 36.294,05 ԱՄՆ դոլարին համարժեք ՀՀ դրամ վարկի մնացորդի նկատմամբ օրական 0,1 տոկոսադրույքով` սկսած 2015 թվականի փետրվարի 10-ից մինչև պարտավորությունների դադարման օրը: Բռնագանձումը տարածել գրավադրված և 25.500.000 ՀՀ դրամ գնահատված Երևանի Եղիազարյան փողոց թիվ 52/1 հասցեում գտնվող բնակելի տան ու հողամասի, ինչպես նաև 88.000.000 ՀՀ դրամ գնահատված Երևանի Դավթաշեն 1-ին փողոց, 2-րդ նրբանցք թիվ 2/2 հասցեում գտնվող բնակելի տան և հողամասի վրա:Քաղաքացիական գործի վարույթը պահանջի մնացած՝ թիվ V09-012814 վարկային պայմանագիրը լուծելու և «Արտույտների ագարակ» սահմանափակ պատասխանատվությամբ ընկերությունից բռնագանձման ենթակա գումարների նկատմամբ ՀՀ քաղաքացիական օրենսգրքի 411-րդ հոդվածով սահմանված բանկային տոկոսներ բռնագանձելու մասով կարճել՝ ՀՀ քաղաքացիական դատավարության օրենսգրքի 109-րդ հոդվածի 6-րդ կետի հիմքով:2. «Արտույտների ագարակ» սահմանափակ պատասխանատվությամբ ընկերությունից հօգուտ «Հայբիզնեսբանկ» փակ բաժնետիրական ընկերության բռնագանձել 1.009.526 ՀՀ դրամ վճարված պետական տուրքը:  
«Արտույտների ագարակ» սահմանափակ պատասխանատվությամբ ընկերությունից Հայաստանի Հանրապետության օգտին բռնագանձել`78.878,6 ԱՄՆ դոլարին համարժեք ՀՀ դրամ վարկի մնացորդի նկատմամբ օրական 0,1 տոկոսադրույքով` սկսած 2015 թվականի փետրվարի 10-ից մինչև պարտավորությունների դադարման օրը, հաշվեգրվող տույժի և ժամկետանց՝ 36.294,05 ԱՄՆ դոլարին համարժեք ՀՀ դրամ վարկին` տարեկան 24 տոկոսադրուքով հաշվեգրվող տոկոսի երկու տոկոսը` որպես պետական տուրք, ինչպես նաև հայցապահանջի ավելացված մասով չվճարված` 314.216 ՀՀ դրամ պետական տուրքը:

Պարտապանից բռնագանձել նաև բռնագանձման ենթակա գումարի 5 տոկոը՝ որպես կատարողական գործողությունների կատարման ծախս:

Կատարողական գործողությունների ընթացքում արգելանք է դրվել և գնահատվել <<Արտույտների Ագարակ>> ՍՊԸ-ի կողմից << Հայբիզնեսբանկ>> ՓԲԸ-ում գրավադրված ք Երևան Դավթաշեն 1-ին փողոց, 2-րդ նրբանցք թիվ 2/2 հասցեում գտնվող բնակելի տունը և հողամասը , ք.Երևան Եղիազարյան փողոց թիվ 52/1 հասցեում գտնվող բնակելի տունը ու հողամաս ը:

02.05.2016թ-ին ԴԱՀԿ ծառայություն է մուտքագրվել <<Հայբիզնեբանկ>> ՓԲԸ-ի գրությունը, համաձայն որի պարտապանի պարտքի գումարի չափը 25.04.2016թ-ի դրությամբ կազմում է 167.068.04 ԱՄՆ դոլարին համարժեք ՀՀ դրամ և 1.013.526.20 ՀՀ դրամ:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան գրավադրված ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Արդյունքում առաջացել է «Սնանկության մասին» ՀՀ օրենքի 6-րդ հոդվածի 2-րդ մասով սահմանված պարտապանի սնանկության հատկանիշ:

Ուստի, վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով

**Ո Ր Ո Շ Ե Ց Ի**

Կասեցնել 12.01.2016թ. վերսկսված թիվ 00085628 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

ՀԱՐԿԱԴԻՐ ԿԱՏԱՐՈՂ՝ Գ. ԱՐԶՈՒՄԱՆՅԱՆ